Στέγη Ελληνικών Χορωδιών

...ο πόνος του πολέμου, το πενθος και η φυγή
2017-07-05 22:00 (Europe/Athens)
Η διεθνούς φήμης ορχήστρα της Σόφιας Sofia Sinfonietta υπό τη διεύθυνση του Νίκου Τσούχλου θα παρουσιάσει τρία έργα του Φίλιππου Τσαλαχούρη. Ο πόνος του πολέμου θα αποδοθεί από τον κύκλο τραγουδιών «Trakl – Lieder» (πρώτη παγκόσμια εκτέλεση) opus 91 για βαρύτονο, πιάνο & έγχορδα σε στίχους του τραγικού ποιητή George Trakl που αυτοκτόνησε στο πεδίο της μάχης κατά τον Α΄ Παγκόσμιο Πόλεμο. Οι «Επτά Λόγοι του Χριστού επάνω στο Σταυρό» opus 65 αρ.1, το πένθος, ήταν παραγγελία του Μεγάρου Μουσικής. Αφηγητής θα είναι ο Μιχαήλ Μαρμαρινός όπως και στην πρώτη εκτέλεση του έργου. Συμμετέχει η χορωδία των σπουδαστών του Ωδείου Αθηνών. Η Συμφωνία αρ.5 opus 87 “Των μακρών μεγάλων δρόμων” (πρώτη παγκόσμια εκτέλεση) έχει ως θέμα την τραγική διαδρομή από την απελπισία στην περισυλλογή κι από την νοσταλγία, την απόφαση και την φυγή.

Συναυλία χορωδίας AMBITUS, Λεοντείου Λυκείου Ν.Σμύρνης με τη Χορωδία La Muse Heritage Musical
2017-06-30 21:30 - 23:30 | Μικρό Θεατράκι Λεοντείου Λυκείου Νέας Σμύρνης , Βυζαντίου 56, Ν.Σμύρνη
Οι χορωδίες Ambitus Λεοντείου Λυκείου Νέας Σμύρνης και La Muse Diversity (Καναδάς) σάς προσκαλούν στην κοινή τους συναυλία για τον εορτασμό τής 75ης επετείου από τη σύναψη διπλωματικών σχέσεων μεταξύ Καναδά και Ελλάδας, που συμπίπτει με την 150ή επέτειο από την ίδρυση τής Καναδικής Συνομοσπονδίας.
για τη χορωδία La Muse Diversity:
Marina Negruta – soprano
Christina Coatu – mezzo-soprano
Liviu Iftene – tenor
Dan Popescu – bass
Silvia Zervu – πιάνο
Ioana German (Ioana LaMuse) – διεύθυνση
για τη χορωδία Ambitus:
Μιχάλης Χανός – πιάνο
Κατερίνα Βασιλικού – διδασκαλία-διεύθυνση
Η εκδήλωση πραγματοποιείται με πρωτοβουλία του La Muse Héritage Musical Association και την υποστήριξη τής Καναδικής Πρεσβείας στην Ελλάδα (Embassy of Canada to the Hellenic Republic) και τού Λεοντείου Λυκείου Νέας Σμύρνης (Λεόντειο Λύκειο Νέας Σμύρνης).
Η χορωδία μας θα παρουσιάσει τα εξής έργα:
1.Νανούρισμα (μουσική Δ. Μηνακάκης)
2.Της Ελένης (μουσική: Γιώργος Κουρουπός, στίχοι: Αντρέας Μοθωνιός)
3.Κοιμήσου αστρί (μουσική: Σταύρος Ζουλιάτης, ποίηση: Δημώδης)
4.All-night Vigil No.6, Op. 37: Bogoroditsye Dyevo (μουσική: Sergei Rachmaninov)
5.Ubi caritas (μουσική: Ola Gjeilo)
6.Σαν φυλαχτό (μουσική: Αλέξανδρος Καρκάλας, εναρμ. Ιωάννης Καρκάλας – στίχοι: Χ. Παπάζογλου)
7.Τά τραγούδια του Ήλιου: Τα κίτρινα φύλλα (μουσική: Μπάμπης Κανάς, στίχοι: Γιώργης Κρόκος)
8.Νανούρισμα (μουσική: Στέλιος Λασκαρίδης, στίχοι: Σάντη Κοντακτσή)
9.Lord, make me an instrument (μουσική: John Rutter, στίχοι: Αγ. Φραγκίσκος της Ασίζης)
10.The Battle of Jericho (μουσική: African-American Spiritual, επεξ. Moses Hogan)
Η είσοδος είναι ελεύθερη.

Φεστιβάλ σύγχρονης ελληνικής μουσικής
2017-06-24 - 2017-06-29
Φεστιβάλ σύγχρονης ελληνικής μουσικής θα πραγματοποιηθεί στη Χίο από τις 24 έως τις 28 Ιουνίου, με οργανωτή την Χορωδία Χίου και την βοήθεια του Καθηγητή μουσικής Aλέξανδρου Καλογερά Δρ. Μουσικής του Πανεπιστημίου Harvard.
Πρόκειται όπως εξήγησαν και οι δύο σε συνέντευξη τύπου για ένα φεστιβάλ, με φιλοδοξία να γίνει θεσμός, που να διδάσκει μουσική, να παρακολουθεί τις νέες τάσεις και ταυτόχρονα να ψυχαγωγεί. Οι εκδηλώσεις θα γίνουν με επίκεντρο το Πανεπιστήμιο και το Μουσικό Σχολείο.Το Σάββατο 24 Ιουνίου στις 8.30 μ.μ. στο Αμφιθέατρο “Γιάννης Καράλης” του Πανεπιστημίου θα δοθεί διάλεξη με θέμα “Τάσεις στην επώνυμη μουσική δημιουργία στην Ελλάδα”Την Κυριακή 25 Ιουνίου στον ίδιο χώρο στις 6.00 μ.μ. θα αναπτυχθεί η δράση “Ανακαλύπτουμε τις παρτιτούρες” και στις 8.30 μ.μ. θα δοθεί το δεύτερο μέρος της διάλεξης του Σαββάτου.

Την Δευτέρα στο Μουσικό Σχολείο θα δοθεί στις 9.00 μ.μ. συναυλία με θέμα “Ηχος, εικόνα και χρώμα” και την Τρίτη πλαι στο Μουσικό Σχολείο στις 12.30 μ. θα αναπτυχθεί η δράση “Ιδιαίτερα και ομαδικά μαθήματα Masterclasses και στις 7.00 μ.μ. διάλεξη με θέμα “Το ελληνικό στοιχείο στα έργα για πιάνο του Νίκου Σκαλκώτα.Οι εκδηλώσεις θα κλείσουν την Τετάρτη 28 Ιουνίου στις 9.00 μ.μ. στο Μουσικό Σχολείο με συναυλία με θέμα “Ελληνική μουσική δημιουργία του καιρού μας.

ΤΑΞΙΔΙΩΤΕΣ ΤΟΥ ΟΝΕΙΡΟΥ
2017-06-15 20:00
Με τη συμμετοχή του Γιώργου Χατζηνάσιου και 300 παιδιών από τμήματα χορωδιών, ενώνουμε τις φωνές μας με τη νεανική ορμή για να διασπείρουμε την Ελπίδα της ανάπτυξης και της προοπτικής, οριοθετώντας έτσι την επόμενη μέρα για το Μαρούσι, ως παγκόσμιο πόλο έλξης του Τουρισμού Υγείας, του Αθλητισμού και του επιχειρείν.
Οι εκδηλώσεις της 15ης Ιουνίου συνδυάζονται και με την έναρξη των δραστηριοτήτων του Ομίλου για την Unesco Βορείων Προαστίων.
Την παρουσίαση θα έχει ο γνωστός παρουσιαστής κ. Νίκος Παπαδάκης. Συμμετέχουν οι παιδικές χορωδίες:
Σπύρου Λάμπρου (Διεύθυνση: Σπύρος Λάμπρου)
Εθνικών Ωδείων Αμαρουσίου – Ηρακλείου (Διεύθυνση: Εύη Χλωρού)
Con Anima (Διεύθυνση: Ιουλία Τζαννετουλάκου)

ΣΥΝΑΥΛΙΑ ΓΙΑ ΤΟΝ ΗΛΙΑ ΑΝΔΡΙΟΠΟΥΛΟ
2017-06-14 22:00
Μία μοναδική συναυλία στο Υπαίθριο Θέατρο των Βριλησσίων θα δώσει την Τετάρτη 14 Ιουνίου ο Ηλίας Ανδριόπουλος.
Η βραδιά θα ξετυλίξει ένα ονειρικό ταξίδι στα χρώματα και στην μουσική του διαλεχτού αυτού συνθέτη, αφού η συναυλία θα αποτελέσει την αφορμή να ξαναθυμηθούμε τα “Γράμματα στο Μακρυγιάννη” και τα “Λαϊκά Προάστια”.
Ακόμα, να γοητευτούμε και να σιγοτραγουδήσουμε τις έξοχες μελοποιήσεις του Ανδριόπουλου πάνω στους Προσανατολισμούς του Οδυσσέα Ελύτη, στους Αργοναύτες (Σεφέρη- Γκάτσου- Ελευθερίου), στις Ωδές του Ανδρέα Κάλβου, στον Πρώτο ΄Υμνο , τον Φιλόπατρι κα.
Ο Μανώλης Μητσιάς, η Θεοδώρα Μπάκα, η Μικτή Χορωδία και η Παιδική Χορωδία του Δήμου Βριλησσίων υπό την διεύθυνση της Γρηγορίας Δέδε απόλυτα αρμονισμένοι με το ύφος και την μουσική ευγένεια του συνθέτη, θα μας γνωρίσουν μέσα από τις έξοχες ερμηνείες τους, κάποιες δυνατές καλλιτεχνικές στιγμές από την τριανταπεντάχρονη και πλέον διαδρομή του Ανδριόπουλου στην ελληνική μουσική.
Τρείς διακεκριμένοι μουσικοί ο Αχιλλέας Γουάστωρ – πιάνο , ο Αλέξανδρος Μποτίνης – βιολοντσέλλο και ο Ηρακλής Ζάκκας – μαντολίνο – μπουζούκι θα συνοδεύσουν τους ερμηνευτές σε αυτό το μαγικό μουσικό ταξίδι.
Τη διδασκαλία και τη διεύθυνση των χορωδιών θα έχει η Γρηγορία Δέδε.
Στο πλαίσιο της συναυλίας θα συγκεντρώνονται τρόφιμα μακράς διάρκειας και καθαριστικά είδη για το κοινωνικό παντοπωλείο του δήμου.
Η είσοδος για το κοινό είναι ελεύθερη
Τη διοργάνωση έχει αναλάβει ο Πολιτιστικός και Αθλητικός Οργανισμός του Δήμου Βριλησσίων.
Χορηγός Επικοινωνίας ΕΡΤ

28ο Φεστιβάλ Βριλησσίων
2017-06-12 21:30
Αναλυτικές πληροφορίες στην αφίσα.

Χορωδιακή Βραδιά Ελλήνων συνθετών
2017-06-11 21:00
Το Σάββατο 11 Ιουνίου, το Ίδρυμα Β&Μ Θεοχαράκη θα κλείσει τη σεζόν, με μια βραδιά μουσικής αφιερωμένη αποκλειστικά σε μελωδίες και τραγούδια κορυφαίων Ελλήνων συνθετών.
Στην ειδική αυτή εκδήλωση θα ενωθούν δύο πολύ δραστήριες χορωδίες της Αθήνας: η Γυναικεία Χορωδία του Ιδρύματος Θεοχαράκη (ΓΧΙΘ) και η Χορωδία “Ambitus” του Λεοντείου Λυκείου Νέας Σμύρνης, υπό τη διδασκαλία και διεύθυνση της Κατερίνας Βασιλικού.
Θα ερμηνεύσουν τραγούδια των Μ. Θεοδωράκη, Δ. Λάγιου, Μ. Λοΐζου, Σ. Ξαρχάκου, Μ. Πλέσσα, Δ. Σαββόπουλου, Γ. Σπανού, Μ. Χατζιδάκι, Σ. Ζουλιάτη, Μ. Κανά, Α. Καρκάλα, Γ. Κουμαραδιού, Γ. Κουρουπού, Σ. Λασκαρίδη, Δ. Μηνακάκη, Α. Μπαλτά, Δ. Παπαδημητρίου, Σ. Σαμάρα, Γ. Σφυρή, και Β. Τενίδη.

Mystery Sonatas
2017-06-11 21:00
Συναυλία για βιολί, κιθάρα και εκκλησιαστικό όργανο θα δώσουν ο Νικόλαος Μαυρίδης (βιολί), ο Χαράλαμπος Καρύδης (κιθάρα) και ο Αναστάσιος Σπηλιωτόπουλος (εκκλησιαστικό Όργανο) στη Γερμανική Εκκλησία Αθηνών, την Κυριακή 11 Ιουνίου 2017 στις 20:00.
Στη συναυλία αυτή, θα παρουσιαστούν οι σονάτες του Ροδαρίου, επίσης γνωστές ως “Mystery Sonatas”, του Heinrich Ignaz Franz Biber. Πρόκειται για μια συλλογή από 15 μικρές σονάτες για βιολί και συνεχές βάσιμο καθώς και μια τελική πασσακάλια για σόλο βιολί.
(Το συνεχές βάσιμο (ή, basso continuo), το συναντάμε από τον 16ο αιώνα. Ήταν η εποχή που πολλά πολυφωνικά έργα, μεταγράφονταν για πολυφωνικά όργανα, όπως το όργανο, το τσέμπαλο κτλ. Αυτό γινόταν κυρίως διότι πολλές εκκλησίες δεν είχαν μεγάλο χώρο, ή χρήματα για μεγάλες χορωδίες. Έτσι, η κύρια φωνή εκτελείτο από έναν ή περισσότερους σολίστες και οι υπόλοιπες φωνές αντικαθίσταντο από τη συνοδεία ενός οργάνου. Πολλές φορές ήταν αρκετό να εκτελείται μια κύρια μελωδική γραμμή, ή μια αδιάκοπη μελωδική γραμμή στο μπάσο, παίζοντας την εκάστοτε χαμηλότερη νότα. Αυτή η αδιάκοπη μελωδική γραμμή είναι το λεγόμενο «συνεχές βάσιμο».)
Κάθε μία από τις «Mystery Sonatas» απεικονίζει με συμβολικό τρόπο το καθένα από τα 15 Μυστήρια του Ροδαρίου. Η σύνθεσή τους υπολογίζεται στο 1678. Όμως, παρέμειναν στην αφάνεια μέχρι να εκδοθούν πολλά χρόνια αργότερα, το 1905, αποτελώντας έκτοτε το πλέον γνωστό έργο του Biber. Θαυμάζονται για τη δεξιοτεχνία τους, τον προγραμματικό τους χαρακτήρα και την πρωτοποριακή χρήση της scordatura (επανακούρδισμα), όπου το βιολί αλλάζει συνεχώς το χρώμα του ανάλογα με την κάθε σονάτα. Λόγω των διαφορετικών κουρδισμάτων που απαιτούνται για την εκτέλεση της κάθε σονάτας, η παρουσίαση ολόκληρου του έργου παρουσιάζεται εξαιρετικά σπάνια στο κοινό.
Πρόγραμμα:
ΤΑ ΧΑΡΜΟΣΥΝΑ ΜΥΣΤΗΡΙΑ
Σονάτα Αρ.01: Ο Ευαγγελισμός
Σονάτα Αρ.02: Η Επίσκεψη της Μαρίας στην Ελισσάβετ
Σονάτα Αρ.03: Η Γέννηση
Σονάτα Αρ.04: Η Παρουσίαση στο Ναό
Σονάτα Αρ.05: Η Aνεύρεση του Ιησού στο Ναό
ΤΑ ΘΛΙΒΕΡΑ ΜΥΣΤΗΡΙΑ
Σονάτα Αρ.06: Η Αγωνία στον Κήπο
Σονάτα Αρ.07: Η Μαστίγωση
Σονάτα Αρ.08: Η Ακάνθινη Στεφάνωση
Σονάτα Αρ.09: Η Πορεία προς το Γολγοθά
Σονάτα Αρ.10: Η Σταύρωση

ΤΑ ΕΝΔΟΞΑ ΜΥΣΤΗΡΙΑ
Σονάτα Αρ.11: Η Ανάσταση
Σονάτα Αρ.12: Η Ανάληψη
Σονάτα Αρ.13: Η Κάθοδος του Αγίου Πνεύματος
Σονάτα Αρ.14: Η Μετάσταση της Μαρίας
Σονάτα Αρ.15: Η Στέψη της Παρθένου

http://www.youtube.com/watch?v=Mq-SrUZUluU

Ο συνθέτης
Ο Χάινριχ Ίγκνατς Φραντς Μπίμπερ (1644-1704) ήταν Βοημο-Αυστριακός συνθέτης και δεξιοτέχνης βιολιστής της εποχής του Μπαρόκ. Θεωρείται ένας από τους σπουδαιότερους συνθέτες στο ρεπερτόριο του βιολιού, καθώς έγραψε γι’ αυτό έναν αξιόλογο όγκο έργων, ενώ ευεργέτησε τους μετέπειτα βολονίστες συμβάλλοντας έντονα στην ανάπτυξη αρκετών τεχνικών εκτέλεσης του οργάνου. Ως συνθέτης έγραφε με εξαιρετική ευρηματικότητα και η μουσική του επηρέασεπολλούς συνθέτες.

INFO:
Κυριακή, 11 Ιουνίου 2017, 20:00
Γερμανική Εκκλησία Αθηνών, Σίνα 68, 10672
Διάρκεια: 120’ με το διάλειμμα

Γενική είσοδος: 10€, 8€ (Παιδικό, Φοιτητικό, Ανέργων, ΑΜΕΑ)
Τηλ. Κρατήσεων: 2106755226

16ο Φεστιβάλ Χορωδιών Άγιος Ανδρέας ο Πρωτόκλητος
2017-06-11 21:00

Σεμινάριο: “Βάσεις της λειτουργικής Αρμονίας - ενεργειακή & ηχοχρωματική επέκταση τονικότητας”
2017-06-11 12:00 - 17:00
– Εισηγητής: Μιχαήλ Τραυλός
– Το σεμινάριο απευθύνεται σε μαθητές, τελειόφοιτους, απόφοιτους και επαγγελματίες μουσικούς & δασκάλους θεωρητικών της μουσικής, μαέστρους, μουσικολόγους, συνθέτες αλλά και σε εκπαιδευμένους ερασιτέχνες μουσικόφιλους.
– Θα πραγματοποιηθεί την Κυριακή 11 Ιουνίου 2017, ώρες 11:00 – 16:00.
– Θα δοθούν βεβαιώσεις συμμετοχής.
– Για συμμετοχή, συμπληρώστε τη φόρμα συμμετοχής που θα βρείτε παρακάτω και στείλτε την, μαζί με την απόδειξη πληρωμής (προεξόφληση) στο info@an-art.com έως 5 μέρες πριν (7/6/2017) από το σεμινάριο. Όλες οι συμμετοχές για να είναι έγκυρες, θα πρέπει να προεξοφληθούν μέσω τραπέζης, στον λογαριασμό: EUROBANK ΙΒΑΝ: [REDACTED] (Στην αιτιολογία, αναφέρετε το ονοματεπώνυμο σας). Όλα τα τραπεζικά δικαιώματα – έξοδα επιβαρύνουν τους συμμετέχοντες.
– Κόστος: €50,00 / άτομο

9ο Χορωδιακό Φεστιβάλ Μώλου
2017-06-10 21:30
Το 9ο Χορωδιακό Φεστιβάλ Μώλου θα πραγματοποιηθεί Σάββατο 10 Ιουνίου 2017 στις 20:30 μ.μ.με την συμμετοχή πολλών χορωδιών.
Η είσοδος είναι ελεύθερη και η εκδήλωση θα πραγματοποιηθεί στον προαύλιο χώρο του Παλαιού Δημοτικού Σχολείου Μώλου
Συγκεκριμένα θα συμμέτεχουν: Η Παιδική χορωδία Μώλου, ο Πολιτιστικός Σύλλογος Τυρνάβου, η Ιστορική Χορωδία Νίκαιας, η Μικτή χορωδία -Αγιος Γεώργιος- Δήμου Βόλβης και η Μικτή χορωδία Μώλου

29α Χορωδιακά (Κηφισιά)
2017-06-10 - 2017-06-12
Τα 29α Χορωδιακά του Δήμου Κηφισιάς θα πραγματοποιηθούν το Σαββατοκύριακο 10-11 Ιουνίου στο αίθριο του Δημαρχείου Κηφισιάς (ώρα έναρξης 20:30). Ο ιστορικός θεσμός της πόλης για ακόμα μία χρονιά αναμένεται να αποτελέσει ένα «µελωδικό µουσικό ταξίδι» µε τη συμμετοχή της παιδικής χορωδίας, των χορωδιών Κηφισιάς του Ν.Π.Δ.Δ. Πολιτισμού & Αθλητισμού του Δήμου και της χορωδίας Κηφισιάς 1937, καθώς κι άλλων χορωδιών όμορων δήμων.
Φέτος τα Χορωδιακά θα πραγματοποιηθούν σε δύο βραδιές.
Το Σάββατο 10 Ιουνίου συμμετέχουν οι χορωδίες:
Α) Παιδική Χορωδία του Ν.Π.Δ.Δ. «Δημήτριος Βικέλας» Δήμου Κηφισιάς. Διευθύνει ο Θανάσης Αρβανίτης.
Β) Χορωδία Εκπαιδευτικών Μουσικής Αττικής. Διευθύνει η Φαίδρα Γιαννέλου.
Γ) Χορωδία VOICEBOX. Διευθύνει η Μαργαρίτα Παπαδημητρίου.
Δ) Μικτή Χορωδία Ν.Π.Δ.Δ. «Δημήτριος Βικέλας» Δήμου Κηφισιάς. Διευθύνει ο Θανάσης Αρβανίτης.
Ε) Χορωδία ΟΤΕ. Διευθύνει ο Δημήτρης Μπουζάνης.
Την Κυριακή 11 Ιουνίου συμμετέχουν οι χορωδίες:
Α) Χορωδία ΣΩ.ΣΗ.ΜΟ. Διευθύνει ο Γιάννης Κ. Θεοδωρόπουλος.
Β) Χορωδία «Ιντερλούδιο». Διευθύνει η Μπέσσυ Νώτη.
Γ) Μικτή Χορωδία Δήμου Διονύσου. Διευθύνει ο Ματθαίος Λεγάκης.
Δ )Χορωδία Κηφισιάς 1937. Διευθύνει ο Χαράλαμπος Μιχαηλίδης.
Καλλιτεχνικός διευθυντής: Θανάσης Αρβανίτης
Η είσοδος για το κοινό θα είναι ελεύθερη.

25 ΧΡΟΝΙΑ ΧΟΡΩΔΙΑ Ι.Ν. ΑΓΙΩΝ ΚΥΡΙΛΛΟΥ & ΜΕΘΟΔΙΟΥ ΘΕΣΣΑΛΟΝΙΚΗΣ
2017-06-09 22:00
Σε ένα εορταστικό πρόγραμμα με αγαπημένα τραγούδια της Χορωδίας από την Αναγέννηση έως σήμερα
25 χρόνια ζωής και καλλιτεχνικής δράσης συμπληρώνει φέτος η Χορωδία Ιερού Ναού Αγίων Κυρίλλου & Μεθοδίου, από την ίδρυσή της από τη διευθύντριά της, Μαρία Έμμα Μελιγκοπούλου. 25 χρόνια γεμάτα χορωδιακή μουσική, πρωτοποριακές α’ εκτελέσεις, διεθνή βραβεία, εκατοντάδες συναυλίες στην Ελλάδα και όλο τον κόσμο.
Στην επετειακή αυτή συναυλία θα κάνουμε μαζί μια αναδρομή στην ιστορία της Χορωδίας μας μέσα από αγαπημένα τραγούδια που καθόρισαν τη μουσική μας πορεία και χάρισαν αλησμόνητες εμπειρίες τόσο σε μας όσο και στο αγαπημένο μας μουσικόφιλο κοινό.
Σας περιμένουμε να μοιραστείτε, μαζί με τους 250 χορωδούς μας, αυτή τη μοναδική βραδυά γεμάτη αναμνήσεις, εκλεκτή χορωδιακή μουσική και όμορφες μουσικές εκπλήξεις!
Μαρία Έμμα Μελιγκοπούλου

ΠΑΙΔΙΚΗ ΧΟΡΩΔΙΑ Ι
Georg Friedrich Händel: Wash me Thoroughly
Μίκης Θεοδωράκης: Το Καραβάκι
Michael Jackson/Lionel Richie: We Are the World
Παραδοσιακό των Ζουλού: Emakayeni
ΦΩΝΗΤΙΚΟ ΣΥΝΟΛΟ
Wolfgang Amadeus Mozart: Papageno Papagena Duet
Παραδοσιακό Ουαλίας: Liza Lan (χορ. επεξεργασία: T.A. Stevenson)
Mαρία Έμμα Μελιγκοπούλου: Θάλασσα
Stephen Paulus: Day Break
ΠΡΟΧΟΡΩΔΙΑ
Παραδοσιακό Αμερικής: Ύμνος στη Μουσική
Wolfgang Amadeus Mozart: Τριαντάφυλλο
Παραδοσιακό Ιαπωνίας: Οι Δυο Γιαπωνέζοι
Παραδοσιακό Suffolk: Άσκηση Θάρρους
Μίκης Θεοδωράκης: Που ’ναι πιο Καλά
ΠΑΙΔΙΚΗ ΧΟΡΩΔΙΑ ΙΙ
Gioachino Rossini: Duetto Buffo di Due Gatti
Wolfgang Amadeus Mozart: Probe zum Konzert
σόλο:Σπύρος Σιδηρόπουλος
Ελληνικό Παραδοσιακό: Ερηνάκι (χορ. επεξεργασία: Δ. Βισβάρδης)
σόλο:Ελισάβετ Μαγκότσιου
Al Rinkel/Floyd Huddleston: Ev’rybody Wants to Be a Cat
NEANIKH ΧΟΡΩΔΙΑ
Μάνος Χατζιδάκις: Το Πέλαγο Είναι Βαθύ
Γιώργος Κουρουπός: Ειρήνη
Josu Elberdin: Jubilate Deo
Διονύσιος Λαυράγκας: Λαλούν τ’ Αηδόνια (χορ. επεξεργασία: Β. Τενίδης)
ΧΟΡΩΔΙΑ ALUMNI
Thomas Morley: Though Philomela Lost her Love
Cesar Bresgen: O du stille Zeit
Antonio Lotti: Vere Languores Nostros
σόλο: Μαρία Κουβακλή, Μαρία Γεωργελή, Νατάσα Λακασά
Τάσος Παππάς: Τέσσερα Ποιμενικά Άσματα
σόλο: Μαρία Κουβακλή
Σταύρος Κουγιουμτζής: Πάσχα των Ελλήνων
σόλο: Δανάη Γεωργελή
Τη Χορωδία συνοδεύουν στο πιάνο οι:
Νίκος Ζαφρανάς (Φωνητικό Σύνολο – Νεανική Χορωδία)
Φανή Καραγιάννη (Παιδικές Χορωδίες)
Αλεξία Ελευθεριάδου (Προχορωδία)
Παίζουν οι μουσικοί:
Πηνελόπη Μενούνου κρουστά
Στεφανία Χασάπη, Νατάσα Λακασά βιολί
Λυδία Τσάμη, Άννα Γκουντίμοβα τσέλο
Αλέξης Κεχαγιάς τρομπέτα

Χορωδία Ιερού Ναού Αγίων Κυρίλλου & Μεθοδίου Θεσσαλονίκης

Την Προχορωδία διευθύνει η Γλυκερία Ροηλίδη
Τις Χορωδίες διευθύνει η Μαρία Έμμα Μελιγκοπούλου
Το πρόγραμμα της συναυλίας παρουσιάζει η Αναστασία Γαλάνη
ΤΙΜΕΣ ΕΙΣΙΤΗΡΙΩΝ
5€ (γενική είσοδος)

5ο Φεστιβάλ Χορωδιών (Αχαρνές)
2017-05-27 20:00
Η Μικτή Χορωδία του Συλλόγου Γυναικών Θρακομακεδόνων, διοργανώνει το 5ο Φεστιβάλ Χορωδιών στις 27 Μαίου 2017 ημέρα Σάββατο και ώρα 19.00 μ.μ στην αίθουσα εκδηλώσεων του Δήμου Αχαρνών Φιλαδελφείας 87 & Αθανασίου Μπόσδα στις Αχαρνές.
Θα συμμετάσχουν οι Χορωδίες:

Μικτή Χορωδία Λαυρίου
Μικτή Χορωδία Μουσικού & Μορφωτικού Συλλόγου Ξυλοκάστρου «ΑΥΛΟΣ»
Γυναικεία Χορωδία Δήμου Παλαιού Φαλήρου «ΝΗΡΗΙΔΕΣ»
Μικτή Χορωδία του Συλλόγου Γυναικών Θρακομακεδόνων

Καλλιτεχνική Δ/νση Σταύρος Πιοτόπουλος

8° ΠΑΝΕΛΛΗΝΙΟ ΘΡΗΣΚΕΥΤΙΚΟ ΦΕΣΤΙΒΑΛ ΧΟΡΩΔΙΑΣ ΤΡΙΠΟΛΗΣ
2017-05-19 - 2017-05-22
Το ΠΑΝΕΛΛΗΝΙΟ ΘΡΗΣΚΕΥΤΙΚΟ ΦΕΣΤΙΒΑΛ, που, πραγματοποιείται, κατ’ έτος, από τη ΧΟΡΩΔΙΑ ΤΡΙΠΟΛΗΣ, αποτελεί, πλέον θεσμό… Ήδη, από σήμερα “βγαίνει στον αέρα” το 8°, το οποίο θα λάβει χώρα, φέτος, στην Τρίπολη και στο Μητροπολιτικό Ι.Ν. του Αγίου Βασιλείου, το προτελευταίο “ΠαρασκευοΣαββατοΚύριακο” του Μαΐου, 19 – 20 – 21 του μήνα.
Όπως κάθε χρόνο, έτσι και φέτος, λοιπόν, το Φεστιβάλ πραγματοποιείται, υπό την αιγίδα της Ι.Μ. Μαντινείας και Κυνουρίας και, ιδιαίτερα, υπό την προσωπική συμβολή του Μητροπολίτου κ. κ. ΑΛΕΞΑΝΔΡΟΥ ο οποίος και το θέσπισε…
Ο περικαλλής λευκομάρμαρος Ναός του Αγίου Βασιλείου με την υπέροχη ακουστική είναι ο μοναδικός στην Ελλάδα και στον κόσμο, που, στο ισόγειό του διαθέτει μιάμιση δεκάδα μικροκαταστήματα, οπότε, και αποτελεί εκκλησιαστικό μνημείο άξιο περιέργειας, έρευνας και θαυμασμού! Προεπαναστατικά, στον ίδιο χώρο υπήρχε πανομοιότυπο τζαμί…
Οι Συναυλίες που θα δοθούν είναι τρεις (3) ήτοι: η πρώτη και η δεύτερη το βράδυ της Παρασκευής και του Σαββάτου, και η τρίτη την Κυριακή το πρωί.
Το Πρόγραμμα που καλείται να καλύψει η καθεμιά Χορωδία είναι 25λεπτο.
Το Ρεπερτόριο πρέπει να είναι Θρησκευτικό (Ελληνικό ή Ξένο) ελεύθερης επιλογής.
Το Φεστιβάλ αφορά όλων των ειδών τις Χορωδίες -πλην Παιδικών- και εντάσσεται στις Γιορτές των Πολιούχων της πόλης (22 Μαΐου), των Νεομαρτύρων Δημητρίου και Παύλου.
Εν ευθέτω χρόνω, θα επακολουθήσουν και άλλες ανακοινώσεις…
Θα τηρηθεί σειρά προτεραιότητας…
Για Δηλώσεις συμμετοχής και για περισσότερες πληροφορίες απευθυνθείτε στους: Γιάννη Σάσσαλο (τηλ. 6978000589) και Νίκο Γαργαλιώνη (τηλ. 2710227377 και 6977719001).

Γυναίκα "Μάννα" τ' ουρανού
2017-05-13 - 2017-05-14
Βραδιά αφιερωμένη στη γυναίκα μητέρα
Πάτρα, 13 Μαΐου 2017

ΔΙΕΘΝΕΣ ΦΕΣΤΙΒΑΛ ΧΟΡΩΔΙΩΝ ΕΛΕΓΕΙΑ ΝΕΑ ΠΡΟΠΟΝΤΙΔΑ
2017-05-12 - 2017-05-18
Αναλυτικές πληροφορίες: https://www.elegia-neapropontida.com/arxiki

Εις την Μητέρα της ζωής μας
2017-05-06 - 2017-05-07 | Μέγαρο Μουσικής Αθηνών, Λ. Βασιλίσσης Σοφίας & Κόκκαλη, Αθήνα, 11521, Ελλάδα
Ένα μουσικό αφιέρωμα στο ιερό πρόσωπο της Μητέρας
– «Εις την Μητέρα της ζωής μας»: ποίηση Αγίου Νεκταρίου, σύνθεση Μιχάλη Μακρή, ενορχήστρωση Κωνσταντίνου Τσιλίδη
– Βυζαντινά μέλη από τη γραπτή και την προφορική παράδοση και μελωδήματα από την παραδοσιακή και έντεχνη μουσική, αφιερωμένα στη Μητέρα
Ορθόδοξη Εκκλησιαστική Βυζαντινή Χορωδία
Παραδοσιακή Χορωδία και Ορχήστρα Εθνικού Ωδείου Αθηνών
Διδασκαλία, μουσική διεύθυνση: Μιχάλης Μακρής
Διεύθυνση βυζαντινής ερμηνείας της σύνθεσης
«Εις την Μητέρα της ζωής μας»: Στέλιος Μακρής
Συμμετέχουν:
Χορωδία Εθνικού Ωδείου Αθηνών
Διδασκαλία: Σπύρος Κλάψης
Μικτή Χορωδία Σ.Υ. Τραπέζης της Ελλάδος
Διδασκαλία: Κώστας Ευαγγελάτος
ΦΙΛ.Ο.Ν. (Φιλαρμονική Ορχήστρα Νέων)
Διεύθυνση: Γιώργος Τσιλίδης
Παρουσίαζει ο δημοσιογράφος Δημήτρης Στάμου
«Μια μουσική πανδαισία, μια εκδήλωση τιμής για την Ελπίδα που γεννά απαντοχή, για τη μητέρα του Θεού μας αλλά και μητέρα της ζωής μας, είναι η νέα μας αυτή μουσική παράσταση… Ψάλλουμε βυζαντινά για την Παναγιά μας ύμνους ικετευτικούς αλλά και δοξολογικούς. Ο θησαυρός της οκτωηχίας επενδύει το λόγο και αποδίδεται, με πίστη στη μουσική μας παράδοση, με ιεροπρέπεια και κατάνυξη, τιμή στο ιερότερο πρόσωπο της Ρωμιοσύνης, την Παναγιά μας.
Τελειώνοντας το πρώτο μέρος, έχουμε μια πρωτόγνωρη αλλά επιτυχή και συνάμα εντυπωσιακή συνάντηση των δύο μουσικών πολιτισμών, των δύο μουσικών τρόπων Ανατολής και Δύσης… Στο δεύτερο μέρος της συναυλίας, με το δημοτικό μας τραγούδι, με απλά και ανεπιτήδευτα λόγια, τραγουδούμε γι’ αυτήν που όλοι μας της χρωστούμε ένα μεγάλο ευχαριστώ. Γι’ αυτήν που μας κράτησε το χέρι στη δύσκολη στιγμή, που πάντα μας συμπαραστέκεται και μας δίνει την ευχή της, τη γλυκιά μας μάνα. Ας είναι η αποψινή μας εκδήλωση ένα ελάχιστο αντίδωρο ευγνωμοσύνης για όλες της μητέρες του κόσμου.»
Από τον Πρόλογο του Μανώλη Βαμβακά

40οι Μουσικοί Διαγωνισμοί Φίλωνα (Έγχορδα - Κιθάρα)
2017-05-06 - 2017-05-08
Για 40η συνεχή χρονιά, το Πνευματικό Κέντρο Πειραιώς Ο ΦΙΛΩΝ, διοργανώνει τους Πανελλήνιους και Παγκύπριους Μουσικούς Διαγωνισμούς Ταλέντα – Βραβεία «Φίλωνα». Οι Μουσικοί διαγωνισμοί Φίλωνα, οι οποίοι είναι και οι πρώτοι στο είδος τους στην Ελλάδα, πρόκειται να φιλοξενηθούν αυτή τη χρονιά από το Εθνικό Ωδείο Αθηνών.
Πιο συγκεκριμένα ο διαγωνισμός Πιάνου θα πραγματοποιηθεί στις 30 Απριλίου, ο διαγωνισμός Εγχόρδων στις 6 Μαΐου ενώ ο διαγωνισμός Κιθάρας στις 7 Μαΐου. Θα πρέπει να σημειωθεί ότι αυτή τη χρονιά και για πρώτη φορά στον διαγωνισμό των εγχόρδων του Φίλωνα συμπεριλαμβάνεται και το κοντραμπάσο εκτός από το βιολί, τη βιόλα και το βιολοντσέλο.
Αναλυτικές πληροφορίες: https://www.filonas.gr/

3rd Band Festival Ναύπλιο Artiva
2017-05-05 - 2017-05-08

Ανοιξιάτικη Χορωδιακή Συνάντηση Δήμου Ελληνικού - Αργυρούπολης
2017-04-30 21:00
Ο Δήμαρχος Ελληνικού – Αργυρούπολης και η Πολιτιστική Επιτροπή σας προσκαλούν στην “Ανοιξιάτικη Χορωδιακή Συνάντηση” στο Πολιτιστικό Συνεδριακό Κέντρο Μίκης Θεοδωράκης Κύπρου 68 Αργυρούπολη ν΄απολαύσετε μια βραδιά με χορωδιακά τραγούδια Ελλήνων και ξένων συνθετών.
Περισσότερες πληροφορίες στην αφίσα.

40οι Μουσικοί Διαγωνισμοί Φίλωνα (Πιάνο)
2017-04-30 - 2017-05-01

3ο Χορωδιακό Φεστιβάλ Πολυφωνία
2017-04-29 20:30
Λαμβάνουν μέρος:
1. Χορωδία Σπάτων Αρτέμιδος
2. Χορωδία καθηγητών Β’ ΕΛΜΕ Αθηνών
3. Φωνητικό Σύνολο Califonia Dreaming
4. Φωνητικό Σύνολο Μελωδοί
5. Χορωδία Ambitus
Καλλιτεχνική επιμέλεια του Φεστιβάλ : Χρήστος Πάντας
Υπό την αιγίδα της “ Ένωσης Πελοποννησίων Σπάτων-Αρτέμιδος”

ΣΥΝΑΝΤΗΣΗ ΧΟΡΩΔΙΩΝ ΑΡΓΟΛΙΔΟΣ
2017-04-29 - 2017-05-01
Υπό την αιγίδα του Δήμου Ναυπλιέων και του ΔΟΠΠΑΤ, το Χορωδιακό Εργαστήρι Ναυπλίου διοργανώνει το Σάββατο 29 και την Κυριακή 30 Απριλίου, Συνάντηση Χορωδιών Αργολίδος.

ΣΥΝΑΝΤΗΣΗ ΧΟΡΩΔΙΩΝ ΑΡΓΟΛΙΔΟΣ
29/30-4-2017
Στην αίθουσα του Βουλευτικού Ναυπλίου
Σάββατο 29-4-2017
19:30 μ.μ
1/ Χορωδία Πολιτιστικής Αργολικής Πρότασης
2/Γυναικεία Χορωδία <<Φάρος>> Πολιτιστικού Συλλόγου Πορτοχελίου
3/ Χορωδία Πολιτιστικού Συλλόγου Άργους <<Τελέσιλλα>>
4/ Χορωδία Μουσικού Συλλόγου Ερμιόνης
5/ <<Χορωδιακό Εργαστήρι Ναυπλίου>>
Κυριακή 30-4-2017
11:00 πμ
1/Παιδική Χορωδία Δήμου Ναυπλιέων –ΔΟΠΠΑΤ
2/Χορωδία Αγίου Νικολάου Ναυπλίου
Και Επιμορφωτικού Συλλόγου Αγίας Τριάδας Μιδέας
3/Παραδοσιακή Χορωδία Λυκείου Ελληνίδων Άργους
4/ Χορωδία Κ.Α.Π.Η Ναυπλίου

7ο Παγκόσμιο Φεστιβάλ Χορωδιών Μιούζικαλ
2017-04-22 - 2017-04-24
Η Χορωδία “ΚΟΡΑΗΣ” σας προσκαλεί να συμμετέχετε σε ένα Φεστιβάλ Χαράς που θα πραγματοποιηθεί από 21 έως 23 Απριλίου 2017, στην πόλη της Θεσσαλονίκης.
Η πόλη της Βόρειας Ελλάδας με το γλυκό μεσογειακό κλίμα, την εγκαρδιότητα των κατοίκων της και την μακραίωνη ιστορία που αποτυπώνεται στα πλούσια αρχαία μνημεία της, σας υπόσχεται μια αξέχαστη διαμονή γεμάτη πρωτόγνωρες εμπειρίες. Επιπλέον η αγάπη για το Μιούζικαλ που επιδεικνύουν οι χιλιάδες των θεατών που παρακολουθούν κάθε χρόνο το Φεστιβάλ και η θερμή ατμόσφαιρα ενθουσιασμού και χαράς που δημιουργούν, κάνουν το Παγκόσμιο Φεστιβάλ Χορωδιών Μιούζικαλ μοναδικό γεγονός σε όλο τον κόσμο, χαρίζοντας σε όλους τους συμμετέχοντες ξεχωριστές και αξέχαστες συγκινήσεις.
Το Παγκόσμιο Φεστιβάλ Χορωδιών Μιούζικαλ είναι αφιερωμένο στην Ειρήνη, τη Φιλία, τη Συνεργασία, τη Συναδέλφωση και την Αλληλεγγύη ανάμεσα στους λαούς.
7th World Choir Festival on Musicals, 22 – 23 of April, 2017
Festival Program
22th April, Saturday
11.30. Odeion at the Roman Agora. Official Festival Opening Ceremony. Concert with the participation of all the participant choirs. Each choir will perform two songs.
20.00. Ceremony Hall of the Aristotle University of Thessaloniki. .
Welcome speech from the Organisational and the Artistic Committee
– Short tribute in memorial of the Red Army’s choir.
– Two Russian songs from the New European Women’s choir “Agapi” from Perea.
– Distinguised city dancers, taught by Sotiris Karamitsios will present Zorba”
Musicals Program
– “Filippos Glee” Choir of Veria, GREECE
– “Atatürk Youth Choir”, Antalya. TURKEY
– “New European Women’s Choir “Agapi” Perea, GREECE
– “Chamber Choir “Melodium”, Bitola, FORMER ΥUGOSLAV REPUBLIC OF
MACEDONIA
23th April May, Sunday Program of the Choirs’ own choice
11.00 . Ceremony Hall of the Aristotle University of Thessaloniki.
– “Agios Athanasios Choir” Limassol, CYPRUS
– Vocal Ensemble of the Serbo-Greek Friendship Association “Irida”, SERBIA
– “Ariones Choir” of Limassol, CYPRUS
– “Μousiki Gonia” Choir of the Moschatos-Tavros Municipality, GREECE
– “Prima” Choir, Pomorie. BULGARIA
20.00. Ceremony Hall of the Aristotle University of Thessaloniki
– Ensemble “Sacralissimo”. ΒULGARIA
Musicals Program
– Choreographies from the “Diagonal” Dance School
– Women Choral Ensemble “Thamyris Group”, Thessaloniki, GREECE
– Mixte Choir of Morgins, SWITZERLAND
– “Korais” Choir, Thessaloniki, GREECE

Ελληνικές Μουσικές Γιορτές 2017
2017-04-09 21:00
Κυριακή των Βαΐων 9 Απριλίου, 8.00 μ.μ.
στην Αίθουσα Τέχνης και Πολιτισμού «Άρτεμις», Πυθαγόρα 8, Άλιμος
Παγκόσμια Πρώτη Εκτέλεση του έργου Missa pro Defunctis (Requiem 1889 )
του λίγο γνωστού Έλληνα Ρομαντικού συνθέτη Δημήτρη Λιάλιου (1869-1940).

Τραγουδώντας για το Μουσείο (Σπάρτη)
2017-04-08 21:30
Το Μουσείο Ελιάς και Ελληνικού Λαδιού
γιορτάζει τα δέκατα τέταρτα γενέθλιά του
με το Μουσικό Όμιλο Σπάρτης

Tο Πολιτιστικό Ίδρυμα Ομίλου Πειραιώς (ΠΙΟΠ), γιορτάζει τα δέκατα τέταρτα γενέθλια του Μουσείου Ελιάς και Ελληνικού Λαδιού, στη Σπάρτη, με μια σειρά επετειακών εκδηλώσεων για μικρούς και μεγάλους. Στο ξεκίνημά τους, το Σάββατο 8 Απριλίου στις 8.30 μ.μ. σας καλεί στην εκδήλωση «Τραγουδώντας για το Μουσείο», παρουσιάζοντας τον Μουσικό Όμιλο Σπάρτης.
Η τετράφωνη μικτή χορωδία του Μ.Ο.Σ., με τη συνοδεία της Μαρίας Βελμάχου στο πιάνο, και υπό τη διεύθυνση του μαέστρου, συνθέτη και καθηγητή ανωτέρων θεωρητικών μουσικής Νίκου Καριώτη, θα πλημμυρίσει τους χώρους του Μουσείου με εκκλησιαστικές, παραδοσιακές και σύγχρονες μελωδίες, ερμηνεύοντας ένα μουσικό πρόγραμμα εναρμονισμένο και με την κατανυκτική ατμόσφαιρα της Μεγάλης Εβδομάδας που ακολουθεί.

Η συμμετοχή στην εκδήλωση είναι δωρεάν.

Μουσείο Ελιάς και Ελληνικού Λαδιού
Όθωνος-Αμαλίας 129, Σπάρτη 231 00
Τ: 27310 89315 | www.piop.gr

Ελεύθεροι Πολιορκημένοι
2017-04-07 - 2017-04-08
Μετά την πρόσφατη συνεργασία με τον κορυφαίο πιανίστα Στέφανο Κορκολή, νέα συνεργασία ετοιμάζει η ΠΟΛΥΦΩΝΙΚΗ, αυτή τη φορά με το διάσημο Έλληνα συνθέτη ΓΙΑΝΝΗ ΜΑΡΚΟΠΟΥΛΟ.
Ο εκ των κορυφαίων συνθετών της νεοελληνικής μουσικής, προσκάλεσε την 70μελή ΜΙΚΤΗ ΧΟΡΩΔΙΑ του Οργανισμού [Διεύθυνση: Μο Σταύρος Σολωμός, πιάνο: Λούση Χριστοδούλου], προκειμένου να ερμηνεύσει υπό τη διεύθυνση του, το αριστουργηματικό του έργο: ‘’Ελεύθεροι Πολιορκημένοι’’ του εθνικού μας ποιητή, Διονυσίου Σολωμού, γεγονός που αποτελεί ιδιαίτερη τιμή για τον Οργανισμό της ΠΟΛΥΦΩΝΙΚΗΣ αλλά και της ίδιας της Πάτρας.
Η ερμηνεία του συγκλονιστικού στίχου του Σολωμού, σε συνδυασμό με την εμπνευσμένη μουσική του Μαρκόπουλου, θα πραγματοποιηθεί στην Ιερά Πόλη του Μεσολογγίου, την Παρασκευή 7 Απριλίου, στο φυσικό χώρο της αναφορά του έργου, μπροστά από τα τείχη της μαρτυρικής πόλεως, στο πλαίσιο των Εορτών, που πραγματοποιούνται κάθε χρόνο, σε μνήμη και τιμή της Ηρωικής Εξόδου της Φρουράς των ‘’Ελεύθερων Πολιορκημένων’’.
Στην ερμηνεία του έργου θα μετάσχουν η Ορχήστρα του συνθέτη ‘’Παλίντονος Αρμονία’’, οι καταξιωμένοι σολίστ Λάκης Χαλκιάς, Κώστας Μακεδόνας και Γιώργος Ζερβάκης και η Χορωδία Μεσολογγίου.

Πανελλήνιοι Διαγωνισμοί ΧΟΝ 2017
2017-04-06 - 2017-04-09
Πληροφορίες στην αφίσα.

Προς το Θείον Πάθος
2017-04-05 20:30
Θρησκευτική συναυλία, Ι.Ν. Προφ. Ηλία, Τσακός Αγίας Παρασκευής
αναλυτικές πληροφορίες στην αφίσα της εκδήλωσης
